LT
2023 2 20
Europos Sąjungos oficialusis leidinys
C 63/27
Trečiasis apeliacinio skundo pagrindas grindžiamas apeliantės teisės neduoti parodymų prieš save pažeidimu atliekant 2019 m. gruodžio 4 d. patikrinimą.
Ketvirtasis apeliacinio skundo grindžiamas klaidingu Reglamento Nr.
883/2013 taikymu ir aiškinimu, kiek tai susiję su OLAF vidaus konsultavimo ir kontrolės mechanizmu bei apeliantės teisėmis pateikti skundą.
Penktasis apeliacinio skundo pagrindas grindžiamas pareigos pateikti motyvus pažeidimu ir prieštaringais motyvais, kiek tai susiję su apeliantės teise būti išklausytai.
Šeštasis apeliacinio skundo pagrindas grindžiamas motyvų, susijusių su OLAF generalinio direktoriaus nešališkumu, trūkumu.
Septintasis apeliacinio skundo pagrindas grindžiamas apeliantės teisės į gynybą pažeidimu ir prieštaringais motyvais dėl šios teisės, visų pirma Reglamento Nr.
883/2013 9 straipsnio 1 dalies pažeidimu, kiek tai susiję su Kroatijos muitinės OLAF prašymu atlikto mėginių ėmimo.
(1) (2)
2013 m. rugsėjo 11 d. Europos Parlamento ir Tarybos reglamentas (ES, Euratomas) Nr. 883/2013 dėl Europos kovos su sukčiavimu tarnybos (OLAF) atliekamų tyrimų ir kuriuo panaikinami Europos Parlamento ir Tarybos reglamentas (EB) Nr. 1073/1999 ir Tarybos reglamentas (Euratomas) Nr. 1074/1999 (OL L 248, 2013, p. 1).
2001 m. gegužės 30 d. Europos Parlamento ir Tarybos reglamentas (EB) Nr.
1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (OL L 145, 2001, p. 43; 2004 m. specialusis leidimas lietuvių k., 1 sk., 3 t., p. 331).
2022 m. gruodžio 22 d.
Europos Komisijos pateiktas apeliacinis skundas dėl 2022 m. spalio 12 d.
Bendrojo Teismo (ketvirtoji išplėstine kolegija) priimto sprendimo byloje T-502/19 Francesca Corneli / ECB (Byla C-789/22 P) (2023/C 63/34) Proceso kalba: italų Šalys Apeliantė: Europos Komisija, atstovaujama V. Di Bucci, D. Triantafyllou, A. Nijenhuis Kitos proceso šalys: Francesca Corneli, Europos Centrinis Bankas
Apeliantės reikalavimai Apeliantė Teisingumo Teismo prašo: 1) panaikinti 2022 m. spalio 12 d.
Bendrojo Teismo (ketvirtoji išplėstinė kolegija) sprendimą, apie kurį Komisijai pranešta tą pačią dieną, byloje T-502/19, Francesca Corneli / Europos Centrinis Bankas; 2) atmesti ieškinį pirmojoje instancijoje kaip nepriimtiną ir nepagrįstą ir priteisti iš ieškovės bylinėjimosi abejose instancijose išlaidas; 3) subsidiariai panaikinti Bendrojo Teismo sprendimą ir grąžinti bylą nagrinėti Bendrajam Teismui.
Apeliacinio skundo pagrindai ir pagrindiniai argumentai Grįsdama ieškinį Komisija remiasi penkiais pagrindais.
Pateikdama pirmąjį pagrindą Komisija tvirtina, kad Bendrasis Teismas pažeidė SESV 263 straipsnį, nes neteisingai nusprendė, kad pirmojoje instancijoje nagrinėti sprendimai yra tiesiogiai ir konkrečiai susiję su ieškove pagrindinėje byloje ir kad ji turėjo atskirą suinteresuotumą pareikšti ieškinį dėl tų sprendimų panaikinimo; taip pat ji tvirtina, kad iškraipė faktus.